APSTIPRINĀTS

ar Nacionālās elektronisko plašsaziņas līdzekļu padomes

2016.gada 6.oktobra lēmumu Nr.228

**Nacionālās elektronisko plašsaziņas līdzekļu padomes**

**konkursa „Par sabiedriskā pasūtījuma daļas nodošanu komerciālajiem elektroniskajiem plašsaziņas līdzekļiem, kas veido televīzijas programmu un nodrošina tās apraidi, informatīvi dokumentālo raidījumu veidošanai 2017.–2019.gadā” nolikums**

1. **Pamatnoteikumi**
   1. Konkursu „Par sabiedriskā pasūtījuma daļas nodošanu komerciālajiem elektroniskajiem plašsaziņas līdzekļiem, kas veido televīzijas programmu un nodrošina tās apraidi, informatīvi dokumentāloraidījumu veidošanai 2017.–2019.gadā”, turpmāk saukts – Konkurss, organizē Nacionālā elektronisko plašsaziņas līdzekļu padome, turpmāk saukta arī – Padome, adrese Rīgā, Doma laukumā 8A, LV–1939.
   2. Šis nolikums nosaka Konkursa organizēšanas un izvērtēšanas kārtību, turpmāk – Nolikums.
   3. Konkursa mērķis – sabiedriskā pasūtījuma daļas nodošana nacionālajiem komerciālajiem elektroniskajiem plašsaziņas līdzekļiem tā īstenošanai 2017.–2019.gadā Elektronisko plašsaziņas līdzekļu likuma 71.panta otrajā un piektajā daļā noteiktajā kārtībā informatīvi dokumentāloraidījumu veidošanai, turpmāk – Sabiedriskā pasūtījuma raidījumi, atbilstoši Konkursa priekšmetam, kas noteikts Nolikuma 4.1.punktā.
   4. Sabiedriskā pasūtījuma raidījumi tiek veidoti pārraidīšanai nacionālā komerciālā elektroniskā plašsaziņas līdzekļa programmas ietvaros, kas tiks raidīta zemes apraidē ciparu formātā neaizsargāta jeb nekodēta pakalpojuma veidā (bez maksas) visā Latvijas teritorijā no 2017.gada 1.janvāra līdz 2019.gada 31.decembrim atbilstoši programmas raidīšanas brīdī spēkā esošajām Elektronisko plašsaziņas līdzekļu likuma normām un Elektronisko plašsaziņas līdzekļu nozares attīstības nacionālajai stratēģijai 2012.–2017.gadam.

Reizi gadā, konsultējoties ar Konkursa uzvarētāju un ievērojot nosacījumus un sabiedriskā pasūtījuma būtību, kas noteikta Nolikumā un atrunāta savstarpējā līgumā, Padome pārskata sabiedrisko pasūtījumu un izstrādā un apstiprina komerciālā elektroniskā plašsaziņas līdzekļa sabiedriskā pasūtījuma raidījumu vai programmas gada plānu programmas daļai, kas tiek īstenota sabiedriskā pasūtījuma ietvaros, turpmāk – Sabiedriskā pasūtījuma gada plāns.

2017.gada sabiedriskā pasūtījuma plāns tiek vērtēts Konkursa ietvaros atbilstoši iesniegtajam raidījumu apjomam un laika grafikam. Sabiedriskā pasūtījuma plāns 2018. un 2019.gadam un tā īstenošanai paredzamais finansējums katru gadu tiek atrunāts ne vēlāk kā līdz tekošā gada 1.decembrim, par ko Padome un Konkursa uzvarētājs vienojas savstarpēja līguma ietvaros.

Sākotnējais līgums tiek slēgts laika periodam no 2017.gada 1.janvāra līdz 2017.gada 31.decembrim, ar iespēju to pagarināt 2018. un 2019.gadā.

Gadījumā, ja mainās likumdošana attiecībā uz bezmaksas zemes apraides finansēšanu, Padome ir tiesīga vienpusēji atkāpties no Konkursa ietvaros noslēgtā līguma ar brīdi, kad jaunais normatīvais regulējums stājies spēkā vai ir tiesīga pārskatīt Konkursa ietvaros noslēgtā līguma noteikumus. Minētajā gadījumā līguma vienpusēja izbeigšana vai Līguma noteikumu izmaiņu veikšana uzskatāma par nepārvaramas varas (*force majeure*) apstākļiem, un Konkursa uzvarētājam (pretendentam, kuram piešķiramas līguma slēgšanas tiesības) nav tiesību pieprasīt no Padomes līguma turpināšanu vai pagarināšanu, pilnīgu līguma izpildi, jebkāda veida atlīdzību, kompensāciju vai zaudējumu atlīdzību vai piemērot jebkāda veida soda sankcijas pret Padomi saistībā ar līguma pirmstermiņa izbeigšanu, Līguma noteikumu izmaiņu veikšanu vai līguma nepilnīgu izpildi.

* 1. Konkursa finansējums 2017.gadā ir **EUR 348 603,59** (trīs simti četrdesmit astoņi tūkstoši seši simti trīs *euro* un 59 *euro* centi), ieskaitot PVN 21%.

2018. un 2019.gadā paredzamais finansējums ir ne vairāk kā **EUR 348 603,59**,ieskaitot PVN 21%, katru gadu, bet tas var tikt samazināts atbilstoši kopējam sabiedriskā pasūtījuma izpildei atvēlētajam budžetam kārtējā gada Valsts budžeta likuma ietvaros. Finansējuma samazināšanās gadījumā Konkursa uzvarētājs un Padome vienojas par proporcionālu sabiedriskā pasūtījuma raidījumu apjoma samazinājumu vai sabiedriskā pasūtījuma raidījumu veidošanas pārtraukšanu. Minētajā gadījumā līguma termiņa nepagarināšana vai vienpusēja līguma izpildes apjoma samazināšana uzskatāma par nepārvaramas varas (*force mejeure*) apstākļiem, un Konkursa uzvarētājam (pretendentam, kuram piešķiramas līguma slēgšanas tiesības) nav tiesību pieprasīt Padomei līguma pagarināšanu, pilnīgu līguma izpildi, jebkāda veida atlīdzību, kompensāciju vai zaudējumu atlīdzību vai piemērot jebkāda veida soda sankcijas pret Padomi saistībā ar līguma termiņa nepagarināšanu, līguma izpildes neturpināšanu vai līguma nepilnīgu izpildi.

* 1. Konkursa finansējumu Padome Konkursa kārtībā var nodot komerciālajam elektroniskajam plašsaziņas līdzeklim, turpmāk saukts – Pretendents, kas no 2017.gada 1.janvāra savu programmu veidos kā nacionālu programmu un nodrošinās tās raidīšanu zemes apraidē ciparu formātā neaizsargāta jeb nekodēta pakalpojuma veidā (bez maksas) visā Latvijas teritorijā, kā arī atbilst šādiem kritērijiem:
     1. veic apraidi galvenokārt valsts valodā;
     2. darbības pamatnosacījumi paredz vismaz 51% no raidlaika Eiropas Savienībā, tajā skaitā Latvijā, veidotu programmu saturu;
     3. apliecina darbības ilgtspēju;
     4. nodrošina detalizētas un juridiski apstiprinātas informācijas pieejamību attiecībā uz elektroniskā plašsaziņas līdzekļa īpašnieku/iem un patiesā labuma guvējiem;
     5. nav uzskatāms par grūtībās nonākušu uzņēmēju:
        1. kuram ar tiesas spriedumu ir pasludināts maksātnespējas process vai tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, uzsākta bankrota procedūra, kurš atrodas sanācijas vai mierizlīguma procesā, vai tā saimnieciskā darbība ir izbeigta;
        2. projekta iesnieguma iesniegšanas dienā zaudējumi pārsniedz pusi no pamatkapitāla un pēdējo 12 mēnešu laikā – ceturtdaļu no pamatkapitāla, kā arī konstatējamas šo noteikumu 1.6.5.4.apakšpunktā minētās pazīmes;
        3. pieteikuma iesnieguma iesniegšanas dienā saskaņā ar pēdējo noslēgto finanšu gadu pārskatu un  pēdējo pieejamo operatīvo bilanci/pārskatu uz projekta iesnieguma iesniegšanas brīdi ir novērojamas grūtībās nonākuša komersanta pazīmes – zaudējumu pieaugums, apgrozījuma samazināšanās, naudas plūsmas samazināšanās, nodokļu parādi, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējamas šo noteikumu 1.6.5.4.apakšpunktā minētās pazīmes;
        4. nav iespēju nosegt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā novedīs saimnieciskās darbības veicēju līdz nespējai turpināt darbību.
  2. Finansējums piešķirts Padomei no valsts budžeta programmas 03.01.00 „Programmu sagatavošana un realizācija” Elektronisko plašsaziņas līdzekļu likuma 71.panta pirmās, otrās un piektās daļas īstenošanai.
  3. Finansējums ir paredzēts Sabiedriskā pasūtījuma raidījumu veidošanai, nodrošinot Nolikuma 1.3.punktā minētā Konkursa mērķa sasniegšanu.
  4. Finansējuma nodošana Konkursa uzvarētājam tiek plānota kā ikmēneša izpildīto saistību pēcapmaksa atbilstoši Sabiedriskā pasūtījuma gada plānam.
  5. Konkursa ietvaros finansējums tiek piešķirts kā atlīdzības maksājums par sniegtajiem sabiedriskajiem pakalpojumiem likuma „Komercdarbības atbalsta kontroles likums” izpratnē, un finansējuma saņēmējam, ievērojot prasības attiecībā uz finanšu darījumu uzskaiti likuma „Komercdarbības atbalsta kontroles likums” 14.panta izpratnē.
  6. Sabiedriskā pasūtījuma uzdevumi ir noteikti Elektronisko plašsaziņas līdzekļu likuma 71.panta pirmajā daļā, kā arī atbilstoši likuma 71.panta trešās daļas noteikumiem raidījumu satura veidošanai paredzēto līdzekļu izlietojuma principi un struktūra ir noteikti Padomes izstrādātā nolikumā „Nolikums par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem”[[1]](#footnote-1) (atrodams Padomes interneta vietnē [http://www.neplpadome.lv](http://www.neplpadome.lv/), sadaļā “Komerciālie mediji”, “Komerciālās televīzijas”, “Sabiedriskais pasūtījums”).
  7. Konkursa uzdevums ir veikt pretendentu iesniegto pieteikumu izvērtēšanu un izvēlēties komerciālo elektronisko plašsaziņas līdzekli – Sabiedriskā pasūtījuma raidījumu veidotāju, kas spēs nodrošināt sabiedriskā pasūtījuma uzdevumu izpildi/mērķu sasniegšanu.
  8. Konkurss tiek izsludināts un ar tā Nolikumu var iepazīties no 2016.gada 7.oktobra Padomes interneta vietnē [http://www.neplpadome.lv](http://www.neplpadome.lv/), sadaļā “Komerciālie mediji”, “Komerciālās televīzijas”, „Izsludinātie konkursi”.

1. **Konkursa komisija**
   1. Konkursa komisijas sastāvu veido Padomes locekļi.
   2. Komisija savu darbu var veikt un lēmumus pieņemt, tās darbā piedaloties vismaz 3 (trīs) Padomes locekļiem atbilstoši Padomes noteikumiem par darbības iekšējo kārtību[[2]](#footnote-2).
   3. Konkursa komisijā ar padomdevēja tiesībām darbojas divi Padomes Sabiedriskās konsultatīvās padomes izvirzīti pārstāvji.
2. **Dalība konkursā un konkursa termiņi**
   1. Piedalīšanās Konkursā ir Pretendenta brīvas gribas izpausme. Iesniedzot pieteikumu dalībai Konkursā, Pretendents apliecina, ka tam ir skaidri visi Konkursa nosacījumi, t.sk., pienākums no 2017.gada 1.janvāra nodrošināt savas veidotās programmas raidīšanu zemes apraidē ciparu formātā neaizsargāta jeb nekodēta pakalpojuma veidā (bez maksas) visā Latvijas teritorijā[[3]](#footnote-3), par ko ar VAS „Latvijas Valsts radio un televīzijas centrs” slēdzams līgums.
   2. Pretendentiem tiek radītas vienādas iespējas sacensties par sabiedriskā pasūtījuma raidījumu veidošanu no 2017.gada 1.janvāra līdz 2019.gada 31.decembrim.
   3. Konkursā tiek pieņemti pieteikumi no juridiskām personām – komerciālajiem elektroniskajiem plašsaziņas līdzekļiem, kas reģistrēti Latvijā.
   4. Pieteikumu dokumentu pieņemšana notiek **līdz 2016.gada 7.novembrim, plkst. 10.00**, Rīgā, Doma laukumā 8A.
   5. Pieteikumi jāiesniedz personīgi (iesniedzot Padomē) Nolikuma 3.4.apakšpunktā norādītajā adresē un 3.4.apakšpunktā noteiktajā termiņā.
   6. Pretendentu izvērtēšana un lēmuma pieņemšana notiek ne vēlāk kā **līdz 2016.gada 1.decembrim**.
   7. Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.
   8. Padome atver pretendentu iesniegtās aploksnes slēgtā Padomes sēdē ne vēlāk kā **līdz** **2016.gada 10.novembrim**, Padomes telpās.
   9. Piedāvājumi, kas iesniegti pēc 3.4.apakšpunktā noteiktā termiņa, neatvērti tiks atdoti vai nosūtīti ierakstītā pasta sūtījumā iesniedzējam.
   10. Uzziņas, zvanot uz tālr. +371 67221848 vai rakstot uz e-pastu [neplpadome@neplpadome.lv](mailto:neplpadome@neplpadome.lv).
3. **Konkursa priekšmets**
   1. Konkursa priekšmets – informatīvi dokumentālo televīzijas raidījumu veidošana, lai papildus sabiedriskās televīzijas valsts SIA „Latvijas Televīzija” programmās veidotajiem un ietvertajiem informatīvi dokumentālajiem sižetiem unraidījumiem, kā arī papildus citiem sabiedriskā pasūtījuma ietvaros veidotajiem raidījumiem tiktu nodrošināta viedokļu daudzveidība, informatīvi dokumentālā satura piedāvājums, Latvijas valsts simtgades tematikas atspoguļošana nacionālajā apraidē.
   2. Sabiedriskā pasūtījuma raidījumi tiek veidoti un ietverti Konkursa uzvarētāja veidotajā programmā, kas tiek raidīta visā Latvijas teritorijā zemes apraidē ciparu formātā neaizsargāta jeb nekodēta pakalpojuma veidā (bez maksas) laika posmā no 2017.gada 1.janvāra līdz 2017.gada 31.decembrim, kā arī līguma pagarināšanas gadījumā 2018. un 2019.gadā.
   3. Laika posmā no 2017.gada 1.janvāra līdz 2019.gada 31.decembrim Pretendenta veidotās un izplatītās programmas paredzamais vidējais diennakts raidlaiks nedēļas ietvaros nedrīkst būt mazāks par 18 stundām un vismaz 20% no nedēļas raidlaika apjoma jābūt Latvijā veidotiem raidījumiem valsts valodā, neskaitot atkārtojumus.
   4. Pretendents ir brīvs un neatkarīgs programmu veidošanā.
4. **Piedāvājuma iesniegšanas kārtība un atvēršana**
   1. Pretendentu iesniedzamā piedāvājuma sastāvs:
      1. Pretendenta iesniegums dalībai Konkursā, aizpildot Nolikuma pielikumā Nr.1 pievienoto veidlapu.
      2. Piedāvājums jāiesniedz, pievienojot šādu informāciju, informāciju apliecinošus dokumentus un materiālus:
         1. pamatoti un neapšaubāmi dokumenti/informācija, kas apliecina un pierāda atbilstību Nolikuma 1.6.3. un 1.6.4.punktā noteiktajiem kritērijiem, t.sk., atklāj pamatotus finansiālā nodrošinājuma avotus un patiesā labuma guvējus;
         2. parakstīts apliecinājums par to, ka uzņēmums nav nonācis grūtībās atbilstoši Nolikuma 1.6.5.punktam un ka finansējuma piešķiršanas gadījumā tiks ievērots Nolikuma 1.10.punktā minētais, t.sk., pievienojot 2015.gada pārskatu un 2016.gada operatīvo bilanci/pārskatu;
         3. 2017.gada Sabiedriskā pasūtījuma gada plāns par raidījumu apjomu un laika grafiku, ieskaitot šādu informāciju:

* Sabiedriskā pasūtījuma raidījumu saturiskā koncepcija, kas atbilst Nolikuma 1.11.punktā noteiktajam;
* informācija par to, kā tiks nodrošināta raidījumu kvalitātes un atbilstības sabiedriskā pasūtījuma uzdevumiem un principiem izvērtēšana;
* informācija par to, kā tiks nodrošināta atgriezeniskā saite no skatītājiem;
* maksimālās auditorijas sasniegšanas koncepcija, ietverot citas apraides platformas, ja tādas paredzētas, un citus auditorijas sasniegšanas veidus.
  + - 1. visas programmas gada koncepcija, kuras ietvaros tiks īstenots Sabiedriskā pasūtījuma gada plāns 2017.gadam, kas apliecina atbilstību Nolikuma 4.3.punktam. Augstāks novērtējums tiks dots tam pretendentam, kura veidotajā programmā būs lielāks Latvijā valsts valodā veidoto raidījumu īpatsvars.
      2. informācija un/vai vizuālie piemēri, kas atspoguļo vizuālo (grafisko) raidījumu noformējumu;
      3. dokumentāls apliecinājums līdzšinējai pieredzei līdzīgu pakalpojumu sniegšanā un uzņēmuma attīstības stratēģija tuvākajiem trīs gadiem;
      4. tehniskā nodrošinājuma apraksts;
      5. detalizēts plānotais piešķirtā finansējuma izlietošanas apraksts (tāme).
  1. Pretendents ir tiesīgs iesniegt citus papildu dokumentus un materiālus, kurus uzskata par nepieciešamiem savas atbilstības apliecināšanai.
  2. Iesniegtais pieteikums pretendentam atpakaļ netiek izsniegts.
  3. Piedāvājumu noformējuma un iesniegšanas prasības:
     1. Piedāvājuma dokumentiem jābūt latviešu valodā.
     2. Visi šī nolikuma V nodaļas 5.1.punktā noteiktie dokumenti jāiesniedz minētajā secībā, sanumurējot un cauršujot lapas, ievietojot visu slēgtā aploksnē. Uz aploksnes jābūt norādei: Konkursam „Par sabiedriskā pasūtījuma daļas nodošanu komerciālajiem elektroniskajiem plašsaziņas līdzekļiem, kas veido televīzijas programmu un nodrošina tās apraidi, informatīvi dokumentālo raidījumu veidošanai 2017.–2019.gadā.”.
     3. Papildus 5.1.punktā noteiktajam pieteikumam papīra formātā Pretendentam jāiesniedz pieteikums elektroniskā formātā datu nesējā (skanētā veidā, *word* dokumenta formātā vai citā līdzvērtīgā elektroniskā formātā).

1. **Piedāvājumu izskatīšana un novērtēšana**
   1. Piedāvājumu atvēršanas kārtība: Padome atver pretendentu piedāvājumus to iesniegšanas secībā, pārliecinoties, ka iesniegts 5.1.punktā minētais un vai to saturs ļauj konstatēt Pretendentu atbilstību Nolikuma ietvaros izvirzītajām prasībām, un Padomes locekļi parakstās uz iesniegtajiem piedāvājumiem. Ja nav iesniegts šī Nolikuma 5.1.apakšpunktā minētais, Padome izvērtē nepieciešamību aicināt attiecīgo pretendentu iesniegt nepieciešamo iztrūkstošo informāciju piedāvājuma izvērtēšanai, nosakot iesniegšanas termiņu.
   2. Konstatējot, ka ir iesniegti visi Nolikuma 5.1.punktā minētie dokumenti un to saturs ļauj konstatēt Pretendentu atbilstību Nolikuma ietvaros izvirzītajām prasībām, Padome vērtē pretendenta piedāvājuma kvalitāti atbilstoši šādiem kritērijiem:
      1. 2017.gada Sabiedriskā pasūtījuma gada plāns par raidījumu apjomu un laika grafiku, t.sk., ņemot vērā Nolikuma 5.1.2.3.punktā uzskaitīto iesniedzamo informāciju;
      2. visas programmas gada koncepcija. Augstāks novērtējums tiks dots tam pretendentam, kura veidotajā programmā būs lielāks Latvijā valsts valodā veidoto raidījumu īpatsvars;
      3. sabiedriskā pasūtījuma raidījumu vizuālais (grafiskais) piedāvājums;
      4. līdzšinējā pieredze un uzņēmuma attīstības stratēģija tuvākajiem trīs gadiem;
      5. finansiālā kapacitāte, ņemot vērā Nolikuma 5.1.2.1. un 5.1.2.2.punktā uzskaitīto iesniedzamo informāciju;
      6. sabiedriskā pasūtījuma raidījumu veidošanai paredzētā/piešķiramā finansējuma izlietošanas plāns (tāme), t.sk., salīdzinājumā ar citām līdzīgu sabiedriskā pasūtījuma raidījumu izmaksām;
      7. tehniskais nodrošinājums.
   3. Konkursa uzvarētāji tiek noteikti ar Padomes balsojumu.
   4. Noraidītajiem pretendentiem tik nosūtīts rakstisks paziņojums par noraidījumu.
2. **Konkursa rezultāti**
   1. Padome ir tiesīga nepiešķirt uzvaru Konkursā nevienam Konkursa dalībniekam.
   2. Konkursa rezultāti dalībniekiem tiek paziņoti rakstveidā.
   3. Pretendentam/pretendentiem, kurš uzvarējis Konkursā, pēc Konkursa norises, nekavējoties pēc lēmuma pieņemšanas, par uzvaru Konkursā tiek paziņots arī pa tālruni.
   4. Ar konkursa uzvarētāju Padome 10 (desmit) dienu laikā noslēdz līgumu par Sabiedriskā pasūtījuma raidījumu veidošanu laika posmā no 2017.gada 1.janvāra līdz 2017.gada 31.decembrim atbilstoši Nolikuma noteikumiem, paredzot iespēju pagarināt līgumu uz 2018. un 2019.gadu.
   5. Padomes lēmumu par Konkursa rezultātiem viena mēneša laikā var pārsūdzēt Administratīvajā rajona tiesā Rīgā, Baldones ielā 1A, normatīvajos aktos noteiktā kārtībā.

Pielikums 2016.gada 6.oktobra

Konkursa „Par sabiedriskā pasūtījuma daļas nodošanu komerciālajiem elektroniskajiem plašsaziņas līdzekļiem, kas veido televīzijas programmu un nodrošina tās apraidi, informatīvi dokumentālo raidījumu veidošanai 2017.–2019.gadā” nolikumam

Nacionālajai elektronisko plašsaziņas līdzekļu padomei

**IESNIEGUMS DALĪBAI KONKURSĀ**

**„Par sabiedriskā pasūtījuma daļas nodošanu komerciālajiem elektroniskajiem plašsaziņas līdzekļiem, kas veido televīzijas programmu un nodrošina tās apraidi, informatīvi dokumentālo raidījumu veidošanai 2017.–2019.gadā”**

Saskaņā ar konkursa nolikumu, es, apakšā parakstījies apliecinu, ka:

1. *<pretendenta nosaukums>* (turpmāk – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. iesniegumam pievienotie dokumenti veido šo piedāvājumu.

|  |  |  |  |  |  |  |
| --- | --- | --- | --- | --- | --- | --- |
| Pretendenta nosaukums/vārds, uzvārds: | | |  | | | |
| Juridiskā adrese/deklarētā dzīves vietas adrese: | | |  | | | |
| Bankas rekvizīti: | | |  | | | |
|  | | |  | | | |
| Kontaktpersona: | | |  | | | |
|  | | | (Vārds, uzvārds, amats) | | | |
| Telefons: | |  | | Fakss: | |  |
| e-pasta adrese: | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
| Datums: |  | | | |
| Pretendenta/pretendenta vadītāja vai tā pilnvarotās personas paraksts, paraksta atšifrējums. | | | | |  | |

1. ika grafikamun aids” izpratnē,http://neplpadome.lv/lv/assets/documents/Lemumi/15%2009%202016\_lemums\_212.pdf [↑](#footnote-ref-1)
2. http://www.neplpadome.lv/lv/assets/documents/darbibas%20kartiba\_28.pdf [↑](#footnote-ref-2)
3. Maksu par programmas izplatīšanu ciparformātā aprēķina atbilstoši Elektronisko plašsaziņas līdzekļu padomes apstiprinātajam galalietotājiem bez maksas izplatāmo programmu sarakstam (skaitam), ņemot vērā Ministru kabineta 2013.gada 2.aprīļa noteikumus Nr.178 “Tarifu aprēķināšanas metodika elektronisko plašsaziņas līdzekļu televīzijas programmu izplatīšanai ar zemes raidītājiem” un LVRTC noteikto elektronisko plašsaziņas līdzekļu televīzijas programmu zemes raidīšanas tarifu. [↑](#footnote-ref-3)